Diari Oficial de la Generalitat Valenciana


Sumari del DOGV 8131, del 20-09-2017 (2017/8073)

Desistiment de la licitació número CNMY17/VT00A/40. Obres de rehabilitació de coberta en el CEIP Pare Gumilla de Càrcer.
------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8073


Data del document
:   11-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres

Desistiment de la licitació número CNMY17/VT00A/40. Obres de rehabilitació de coberta en el CEIP Pare Gumilla de Càrcer. [2017/8073]  
Vist que per la Unitat Tècnica de Construccions de la Direcció Territorial d'Educació, Investigació, Cultura i Esport de València, amb data 6 d'abril de 2017, es va aprovar el projecte d'execució de la rehabilitació de coberta en el CEIP Pare Gumilla de Càrcer, amb un pressupost de licitació de 495.662,50 euros, IVA exclòs.  
  
Vist que, amb data 12 d'abril de 2017, pel director territorial d'Educació, Investigació, Cultura i Esport de València, p. d. c. (D 125/2016, de 30 de setembre, del Consell, DOGV 7887), es resol la iniciació de l'expedient del contracte d'obres, mitjançant procediment obert, amb adjudicació a l'oferta econòmicament més avantatjosa en funció d'un únic criteri, el preu.  
Vist que, amb data 17 de juliol de 2017, s'autoritza el document RA per a retenció de crèdit per a gastar, apunt 778.924 i número de proposta 8907.  
Vist que, amb data 28 de juliol de 2017, es publica en el Diari Oficial de la Generalitat Valenciana número 8094, la licitació de les obres d'execució de l'esmentat projecte, sent l'últim dia de presentació d'ofertes el 28 d'agost de 2017.  
Vist que, segons informa la Unitat Tècnica de Construccions d'aquesta Direcció Territorial d'Educació, Investigació, Cultura i Esport, en l'escrit de data 8 de setembre de 2017: «durant el procés de licitació, es detecta en el projecte una anomalia en el preu de la mà d'obra del peó especialitzat de la construcció. Aquesta dada apareix com a sumand en els descompostos d'algunes de les partides del pressupost i en el quadre de mà d'obra a 0,78 euros/hora, preu irreal i no ajustat al mercat ni al conveni col·lectiu provincial de la construcció en València, que estableix la base de dades utilitzada de l'Institut Valencià de l'Edificació. Es considera que aquesta dada pot tindre una repercussió rellevant en el procés de licitació».  
Atés el que disposa l'article 22.1, del Reial decret legislatiu 3/2011, de 14 de novembre, que aprova el text refós de la Llei de contractes del sector públic, estableix que els ens i els organismes i entitats del sector públic no podran realitzar altres contractes que aquells que siguen necessaris per al compliment i realització dels seus fins institucionals. Amb aquesta finalitat, la naturalesa i l'extensió de les necessitats que pretenen cobrir-se mitjançant el contracte projectat, així com la idoneïtat del seu objecte i contingut per a satisfer-les, han de ser determinades amb precisió i deixar constància d'això en la documentació preparatòria, abans d'iniciar el procediment encaminat a la seua adjudicació.  
  
Atés l'article 87.1 del text refós de la Llei de contractes del sector públic, s'estableix que en els contractes del sector públic la retribució del contractista consistirà en un preu cert que haurà d'expressar-se en euros, sense perjudici que el seu pagament puga fer-se mitjançant l'entrega d'altres contraprestacions en els casos en què aquesta o altres lleis així ho prevegen. Els òrgans de contractació controlaran que el preu siga adequat per al compliment efectiu del contracte, mitjançant la correcta estimació del seu import i atenent al preu general del mercat, en el moment de fixar el pressupost de licitació i l'aplicació, si és el cas, de les normes sobre ofertes amb valors anormals o desproporcionades.  
  
Vist l'article 155, del Reial decret legislatiu 3/2011, de 14 de novembre, que aprova el text refós de la Llei de contractes del sector públic, d'acord amb el qual és procedent el desistiment dels procediments per infracció no esmenable de les normes de preparació i adjudicació del contracte.  
Sobre la base dels anteriors antecedents i fonaments de dret, per raons de seguretat jurídica i interés públic, aquesta direcció territorial resol:  
  
Primer. Desistir de la licitació de les obres de rehabilitació de coberta en el CEIP Pare Gumilla de Càrcer, pels motius exposats anteriorment.  
Segon. Traslladar aquesta resolució a les empreses licitadores per al seu coneixement i efectes, així com procedir a la seua publicació en el Diari Oficial de la Generalitat Valenciana i en la Plataforma de contractació de l'Estat.  
  
De conformitat amb el que estableixen els articles 112, 123 i 124, de la Llei 39/2015, d'1 d'octubre, del procediment administratiu comú de les administracions públiques i 10, 14, 46, de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé, es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del director territorial d'Educació, Investigació, Cultura i Esport de València, en el termini d'un mes, a comptat des de l'endemà de la seua notificació.  
b) El recurs contenciós administratiu haurà de plantejar-se davant del Jutjat Contenciós Administratiu de València, en el termini de dos mesos, a comptar des de l'endemà de la seua notificació.  
  
València, 11 de setembre de 2017.- El director territorial d'Educació, Investigació, Cultura i Esport, p. d. c. (D 125/2016, 30.09.2016; DOGV 7887): Luis Santiago Estañán Vanacloig.